Държавен вестник, бр. 98, 2011 г., стр. 19

БРОЙ  98	
Д Ъ Р Ж А В Е Н  В Е С Т Н И К 	
СТР.  19  
5. Арбитражният съд изготвя писмено 
решение в рамките на тридесет дни след 
приключване на изслушването или ако няма 
изслушване, тридесет дни след датата на 
представяне на двата отговора. Решението 
се взема с мажоритарен вот.
6. Договарящите страни могат да подадат 
молби за изясняване на решението в срок 
петнадесет дни след получаването му и това 
разяснение се дава в срок петнадесет дни от 
получаването на такава молба.
7. Решението на арбитражния съд е об­
вързващо за договарящите страни.
8. Всяка договаряща страна поема разходи­
те на назначения от нея арбитър. Останалите 
разходи на арбитражния съд се поемат пора­
вно от договарящите страни, включително 
всички разходи, направени от председателя 
или заместник-председателя на Съвета на 
ИКAO при изпълнението на процедурите по 
алинея 2 (б) на този член.
9. Ако и доколкото някоя от договарящите 
страни не изпълни решението на арбитражния 
съд, дадено съгласно този член, другата страна 
може да ограничи, временно преустанови или 
анулира правата или привилегиите, които е 
дала по силата на тази спогодба на неизправ­
ната страна или на неизправния назначен 
въздушен превозвач.
Член 21
Комбинирани превози
Въздушните превозвачи на всяка догова­
ряща страна могат да използват във връзка 
с въздушните линии комбинирани превози 
до или от всяка точка на територията на 
договарящите страни или трети държави. 
Въздушните превозвачи могат да извършват 
и свой собствен комбиниран превоз или да го 
осигуряват по споразумение с други превоз­
вачи, включително за съвместно използване 
на полетни номера. Такива комбинирани 
превози могат да бъдат предлагани като 
пряка транспортна услуга с обща цена за 
въздушния и комбинираните превози при 
условие, че пътниците и товародателите са 
информирани за доставчиците на използва­
ния превоз.
Член 22
Изменения
1. Ако договаряща страна счита за необ­
ходимо да измени някоя от разпоредбите на 
тази спогодба, включително и приложенията 
към нея, тя може да поиска консултации 
чрез разговори или кореспонденция с другата 
договаряща страна относно предложената 
промяна. Консултациите следва да започнат в 
срок шестдесет дни от датата на получаване 
на искането.
2. Всички съгласувани изменения на тази 
спогодба влизат в сила по реда на член 25 
(Влизане в сила) и се потвърждават чрез 
размяна на дипломатически ноти от двете 
договарящи страни.
3. Ако двете договарящи страни, които са 
страни по Споразумението за общо авиацион­
но пространство между Европейския съюз и 
неговите държави членки и Грузия (ЕСАА), 
станат страни по многостранно споразумение 
или конвенция, които засягат въпроси, пред­
мет на тази спогодба, последната следва да 
бъде изменена съгласно този член, за да е в 
съответствие, където е необходимо, с разпо­
редбите на това многостранно споразумение 
или конвенция.
Член 23
Регистрация в Международната организация 
за гражданско въздухоплаване (ИКАО) и 
Обединените нации (ООН)
Тази спогодба и всички нейни изменения 
се регистрират в Съвета на Международната 
организация за гражданско въздухоплаване 
и Обединените нации.
Член 24
Уведомяване за прекратяване на спогодбата
1. Всяка договаряща страна може по всяко 
време да уведоми по дипломатически път 
другата договаряща страна за решението си 
да прекрати тази спогодба. Това известие се 
изпраща едновременно до Международната 
организация за гражданско въздухоплаване. 
В такъв случай спогодбата се прекратява 
дванадесет месеца след датата на получаване 
на известието от другата договаряща страна, 
освен ако известието за прекратяване е от­
теглено по споразумение преди изтичането 
на този срок.
2. Ако няма потвърждение за получаване 
от другата договаряща страна, известието се 
счита за получено четиринадесет дни след 
получаване на известието от Международната 
организация за гражданско въздухоплаване.
Член 25
Влизане в сила
1. Тази спогодба влиза в сила на датата на 
получаване на последното писмено известие, 
получено по дипломатически път, потвърж­
даващо, че договарящите страни са изпълни­
ли всички съответни вътрешни процедури, 
изисквани за влизане в сила на тази спогодба.
2. От деня на влизане в сила на тази спо­
годба се прекратява действието на Спогодбата 
между правителството на Република България 
и правителството на Грузия за въздушни 
съобщения, подписана на 19 януари 1995 г.